แผนแม่บทระบบสถิติประเทศไทย
แผนแม่บทระบบสถิติประเทศไทย หมายถึง แผนเกี่ยวกับทิศทาง เป้าหมายหลัก ยุทธศาสตร์ และแนวทางการดําเนินงานเพื่อให้เกิดสถิติทางการที่มีคุณภาพ ได้มาตรฐาน ทันต่อเหตุการณ์ เพื่อประโยชน์ในการกําหนด ดําเนินงาน และประเมินนโยบายของประเทศ
การบริหารจัดการระบบสถิติ
ระบบสถิติประเทศไทย
กองบริหารจัดการระบบสถิติ
กองบริหารจัดการระบบสถิติ (บส.)
แผนแม่บทระบบสถิติประเทศไทย (พ.ศ. 2554 - 2558)
แผนแม่บทระบบสถิติประเทศไทย ฉบับที่ 1 (พ.ศ. 2554 – 2558) เป็นแผนฉบับแรกที่จัดทำขึ้น เพื่อกำหนดแนวทาง กรอบการดำเนินงาน ยุทธศาสตร์ และกลไกในการพัฒนาสถิติ ทั้งด้านการจัดระบบสถิติ การผลิตสถิติ การบูรณาการและเชื่อมโยงข้อมูลสถิติ รูปแบบการนำเสนอและการเผยแพร่ โดยเน้นกระบวนการหารือและการมีส่วนร่วมของหน่วยงานที่เกี่ยวข้องและผู้มีส่วนได้ส่วนเสีย ภายใต้วิสัยทัศน์ “ประเทศไทยมีระบบสถิติที่ทุกหน่วยงานร่วมกันขับเคลื่อนเพื่อให้เกิดสถิติทางการที่ใช้ในการพัฒนาประเทศ”
แผนแม่บทระบบสถิติประเทศไทย ฉบับที่ 2 (พ.ศ. 2559 - 2564)
แผนแม่บทระบบสถิติประเทศไทย ฉบับที่ 2 (พ.ศ. 2559 - 2564) เป็นแผนพัฒนาทางด้านสถิติของประเทศ ที่ต่อเนื่องจากแผนแม่บทระบบสถิติประเทศไทย ฉบับที่ 1 (พ.ศ. 2554 – 2558) โดยมีเป้าประสงค์ให้ประเทศมีสถิติที่สำคัญ จำเป็น มีมาตรฐาน คุณภาพ สามารถเชื่อมโยงและบูรณาการข้อมูลสถิติเพื่อใช้ในการวางแผน และประเมินผลการพัฒนาในทุกระดับ (ประเทศ ภารกิจ และพื้นที่) สอดคล้องกับแผนการพัฒนาประเทศ พร้อมทั้งมุ่งเน้นการแสดงทิศทางการพัฒนาระบบสถิติของประเทศที่ชัดเจน เพื่อเกิดระบบสถิติที่ทุกหน่วยงานร่วมกันขับเคลื่อนให้มีข้อมูลสถิติทางการที่ใช้ในการพัฒนาประเทศร่วมกัน
แผนแม่บทระบบสถิติประเทศไทย ฉบับที่ 2 (พ.ศ. 2559 - 2565) ฉบับปรับปรุง
แผนแม่บทระบบสถิติประเทศไทย ฉบับที่ 2 (พ.ศ. 2559 - 2565) ฉบับปรับปรุง ยังคงยึดกรอบวิสัยทัศน์ พันธกิจ และยุทธศาสตร์ ตามแผนฯ ฉบับที่ 2 (พ.ศ. 2559 - 2564) ฉบับเดิม แต่มีการปรับปรุงกลยุทธ์และโครงการที่สำคัญให้เหมาะสมกับสถานการณ์และยุทธศาสตร์ชาติระยะ 20 ปี รวมทั้งสามารถดำเนินงานได้แล้วเสร็จในระยะสั้นตามกรอบเวลาของแผน เช่น โครงการบัญชีข้อมูลภาครัฐ (Government Data Catalog : GD Catalog) โครงการพัฒนาข้อมูลสถิติทางการเชิงพื้นที่ (Geospatial Data) และโครงการพัฒนาศักยภาพบุคลากรด้านวิทยาศาสตร์ข้อมูล (Data Science)